П Л А Н

за работата на НЧ „Паметник-1872г.“ село Хърсово, община Самуил, област Разград за 2022г.

 Основна мисия

Да се разнообрази и обогати културния живот на селището като все по-голяма част от населението се приобщи към дейността на читалището с организирането на различни общоселски чествания на празници и годишнини.

 Основни задачи

1.Да се развие и обогати дейността на читалищната библиотека като тя се превърне в най-близкото място за достъп на информация за хората от селото и гарант на правото им на интелектуална свобода и равнопоставеност при ползването на всички налични информационни ресурси на библиотеката за всички категории ползватели.

2.Да се продължи и разнообрази работата с децата от Основното училище и ЦДГ в селото като се плануват общи мероприятия, съобразени с наложените противоепидемиологични мерки.

3.Да се активизира доброволчеството с акции насочени към хората в неравностойно положение , децата от малцинствените групи и жители на селото , изпаднали в криза след прекаран covid-19.

4.Да се организират мероприятия за хората в неравностойно положение от селото – честване на Първи март, Коледуване и Лазаруване, мобилна библиотека.

5.Да продължи работата с групите за Коледуване и Лазаруване като се задълбочи и обогати както репертоара им, така и информацията за други обреди и обичаи, свързани с бита на местното население в миналото.

 Културно-масова работа – мероприятия

1.Читалищната библиотека да продължи работата си като от всеки дом да спечели поне един читател.

2.Да се обогати библиотечния фонд с нови книги като читалищната библиотека участва с проекти в обявените сесии на Министерството на културата по Програмата „Българските библиотеки – съвременни центрове за четене и информираност”.

3.Периодично обновяване на таблото за нови книги, както и уреждането на тематични кътове във връзка с бележити дати и годишнини.

4.Плануване на общи мероприятия с Основното училище в селото – конкурси, изложби, посещения.

5.Създаване на Подвижна библиотека за хората в неравностойно положение.

6.Организиране и честване на Бабин ден – подреждане на Етнокът с дрехи и предмети от бита на местното население от миналото.

7.Организиране и честване на 31 януари – Ден на Освобождението и празник на селото – полагане на венци пред Паметника на освободителите и паметните плочи на загиналите във войните жители на селото; слово за историческата значимост на този ден и за традициите създадени във връзка с честването му; заря.

8.Отбелязване на 149 години от обесването на Васил Левски с беседа и тематично табло.

9.Седянка – изработване на мартеници с пенсионерите от клуба за децата от Детската градина и настанените в ЦНСТ; изложба от мартеници.

10.Подреждане на тематичен кът във връзка с 3-ти март националния празник на Република България.

11.Провеждане на Урок по история в Основното училище с беседа за събитията в селото ни в навечерието на Освобождението.

12.Съвместно честване на Първи март с децата от ЦДГ – Баба Марта в Детската градина.

13.Подготовка на фолклорната група за лазарски песни и Лазаруване на Лазаров ден с обхождане по домовете.

14.Седянка – боядисване на великденски яйца – подреждане на етнокът във фоаето на читалището.

15.Конкурс за рисунка на тема „Моето семейство“; подреждане на изложба с най-добрите в читалищното фоае.

16.Включване в националната инициатива „Маратон на четенето“ под надслов „Да почетем заедно“ във връзка с 23 април – Деня на книгата.

17.Съвместно честване на 24-ти май с Основното училище – награждаване на отличниците; обявяване на резултатите от конкурса „Читател на годината – 2020“ и награждаване на първенците.

18.Първи юни – организиране на акция „Внимание , деца на пътя!” с раздаване на балони и цветя на преминаващите шофьори.

19.Откриване на Лятната читалня към читалищната библиотека за деца до 14 години,при спазване на изискванията на санитарните власти.

20.Съвместно честване на 15-ти септември с учениците от Основното училище и тържествено посрещане на първокласниците.

21.Честване на 1-ви октомври – доброволческа акция –млади читалищни членове връчват поздравителни адреси и цветя на възрастни и трудно подвижни пенсионери от селото.

22. Подреждане на изложба „Сръчни ръце“ и „ Плодовете на моята градина” във фоаето на читалището с помощта на жените – читалищни членове във връзка с есенния събор на селото.

23.Съвместно честване на 1-ви ноември – Деня на народните будители и патронен празник на Основното училище, подреждане на тематичен кът за виден местен читалищен деятел, автор на историческия очерк за селото ни – Станчо Добрев.

24.Отбелязване на 3-ти декември с организиране на доброволческа група за обхождане на домовете на хората в неравностойно положение като им връчи поздравителни картички и цветя послучай празника.

25.Подготовка на Коледарската група за традиционното коледуване на Бъдни вечер.

Организационна дейност

1.Подготовка на годишния отчет за 2021г. и организиране на Общо отчетно-изборно събрание .

2.Изработване на Насоки за развитие и дейност на читалището,Бюджет и План за 2023г., както и организиране на Общо събрание за разглеждането и приемането им.

3.Създаване на организация за изпълнението на мероприятията от годишния план.

 Финансово стопанска дейност

1.Да се оказва контрол върху изразходването на субсидиите на читалището като всяко тримесечие се извършва проверка на приходните и разходните документи от Проверителната комисия и се представя отчет пред финансовите органи на Община Самуил.

2.Да се спазва режим на икономии от ползването на ел.енергия .

3.Профилактика за техническа безопасност на уреди и съоръжения, за опазване здравето и сигурността на потребителите и персонала.

4.Да се плануват разходите на читалището за следващата година.

5.Сключване на договор за аренда на земеделската земя на читалището.

6.Да се извърши застраховане на читалищната сграда.

 Председател /п/

**НАСОКИ**

за развитието и дейността на Народно читалище „ Паметник-1872г.”

село Хърсово, община Самуил, област Разград

за 2022г.

 І. Основни задачи:

1.Читалищната дейност да се пренасочи към приобщаване на населението в условията на пандемична обстановка, като се заложи на доброволчеството и подпомагането на хора изпаднали в криза след прекаран Ковид-19.

2. Да се продължи и обогати съвместната работа с децата от ЦДГ и учениците от Основното училище в селото като се плануват общи мероприятия, съобразени с условията на ограничения поради Ковид.

3. Да продължи работата с младежките групи за Коледуване и Лазаруване като се задълбочи и обогати както репертоара, така и информацията за други обреди и обичаи,свързани с бита на местното население в миналото.

4. Да се продължи и разнообрази работата на читалището с хората със специални потребности, малцинствените групи, хората изпаднали във временна криза поради инциденти и ограничения от социално-битов характер.

5. Във връзка с непрекъснато променящата се нормативна уредба и изисквания към читалищната дейност, заетите лица да се включват в обучителни и квалификационни курсове за актуализиране на знанията им.

6. Честване на 150-годишен юбилей от създаването на читалището.

 ІІ. Библиотечна дейност:

Основна задача на читалищната библиотека – да бъде най-близкото място за достъп до информация на хората от селото и гарант на правото им на интелектуална свобода и равен достъп до всички налични информационни ресурси на библиотеката за всички категории ползватели – деца, малцинствени групи, лица със специални потребности и др., както и обогатяване и прочистване на фонда и засилване на читателския интерес със:

1.Закупуване на нови книги съобразно интереса на потребителите.

2.Периодично обновяване на таблото за нови книги както и уреждане на тематични кътове във връзка с бележити дати и годишнини.

3.Реализиране на общи мероприятия с Основното училище в селото – конкурси, сбирки, викторини и др.

4. Предоставяне на вербални и писмени библиографски справки.

5. Краеведски и тематични справки и информации от миналото бита и родословието на гражданите.

6.Продължаване дейността на „Мобилна библиотека” за потребителите на социалната услуга в селото.

7.Инвентаризация и прочистване на библиотечния фонд .

 ІІІ. Съвместна работа с учениците от Основното училище в селото:

1. Плануване и реализация на общите мероприятия.

2. Организиране на тематични сбирки,конкурси,викторини и включване на читалището в наградния им фонд.

3. Подпомагане на учебната дейност чрез закупуване на подходяща за различните учебни предмети отраслова и художествена литература.

4.Предоставяне на постоянен интернет достъп на учениците чрез осигурените компютърни конфигурации в читалището.

5. Плануване на срещи и посещения на учениците от началния курс с цел запознаване с читалищната библиотека.

6. Читалището, както и през 2021 г., да осигури на първокласниците от основното училище необходимите материали и консумативи за стартиране на учебната година.

 ІV. Мероприятия:

1.Организиране и честване на 21 януари – Ден на родилната помощ съвмесно с членовете на читалището. Забавни игри, викторина и др.

2. Организиране и честване на 31 януари – Ден на Освобождението и Празник на село Хърсово:

 -факелно шествие и полагане на венци пред Паметника и паметните плочи;

 - слово за историчиската значимост на този ден и за традициите, създадени през годините във връзка с честването му;

 - литературно-музикална програма;

 - заря;

 - вечеринка с томбола, викторина и забавни игри.

3. Седянка – изработване на мартеници и подреждане на изложба съвместно с настанените в ЦНСТ и учениците от Основното училище.

4. Посрещане на Баба Марта в детската градина и в ЦНСТ.

5. Подреждане на тематичен кът и изложба във връзка с 3 март – националния празник на Република България. Изнасяне на урок по родолюбие в Основното училище за събитията около Освобождението на село Хърсово.

6. Честване на Осми март - кулинарна изложба-конкурс, томбола, викторина и забавни игри.

7. Провеждане на редовно общо отчетно-изборно събрание.

8. Съвместно с учениците от Основното училище да отбележим 23 април – Международния ден на детската книга с инициативата „Да почетеме заедно“.

10.Подготовка на фолклорната група за лазарски песни и лазаруване на Лазаров ден.

11.Седянка – боядисване на великденски яйца.Конкурс и подреждане на етнокът във фоаето на читалището.

12. Съвместно честване на 24 май с учениците от Основното училище, награждаване на отличниците, обявяване на резултатите от конкурса „Читател на годината-2021” и награждаване на първенците.

13. Първи юни – организиране акция „Внимание, деца на пътя” с раздаване на балони на преминаващите шофьори.

14.Откриване на „Лятната читалня“ през месец юли.

15.Съвместно честване на 15 септември с учениците от Основното училище и тържествено посрещане на първокласниците – предоставяне на учебни помагала и консумативи за тях.

16.Отбелязване на Деня на независимостта с беседа.

17.Честване на Първи октомври – Деня на пенсионера – поздравителен адрес и цветя за възрастни самотно живеещи лица – доброволческа акция.

18.Съвместно честване на Първи ноември – Деня на народните будители и патронен празник на Основното училище.

19.Участие в провеждането на есенния общоселски събор, организиран от Кметството - подреждане на изложба „Сръчни ръце“ във фоаето на читалището с помощта на жените-читалищни членове.

20.Провеждане на редовно Общо събрание за приемане на Насоките за развитие на читалището през 2023г.

21. Организиране тържественото честване на 150-годишният юбилей на читалището, по сценарий.

22. Отбелязване на 3-ти декември – Международния ден на хората с увреждания, с организиране на доброволческа акция за обхождане на домовете на лицата от тази група.

23. Подновяване абонамента на читалището.

23. Организиране на Коледно тържество за лицата със специфични потребности.

24. Подготовка на Коледарската група за традиционното коледуване на Бъдни вечер.

25.Организиране на Новогодишно тържество.

 V. Организационна дейност:

1. Подготовка на годишен отчет за 2021 г. и организиране на Общо отчетно-изборно събрание.

2. Изработване на Насоките за развитие и дейността на читалището, бюджет и план за 2023 г., както и организиране на общо събрание за разглеждането и приемането им.

3. Създаване на организация за изпълнение на мероприятията от Годишния план.

 VІ. Финансово-стопанска дейност:

1. Да продължи режима на икономии от ползването на ел.енергия, вода и канцеларски консумативи, като се спазват определените лимити.

2. Да се оказва контрол върху използването на субсидиите на читалището като всяко тримесечие се извършва проверка на приходните и разходните документи от Проверителната комисия и се представя отчет пред финансовите органи на Община Самуил.

3. Профилактика за техническа безопасност на уреди и съоръжения, за опазване здравето и сигурността на потребителите и персонала.

4. Сключване на договор за аренда на земеделската земя на читалището.

Изпълнението на насоките ще се прилага съобразно условията, мерките и изискванията за предпазване от Ковид-19.

Изготвил:…………… Председател на ЧН :……….

 П.Цанкова Р.Данева-Борисова